Държавен вестник, бр. 104, 2006 г., стр. 3

Б Р О Й  104
Д Ъ Р Ж А В Е Н   В Е С Т Н И К
С Т Р .  131
АКТ
относно условията за присъединяване на Ре-
публика България и Румъния и промените в
Учредителните договори
В съответствие с член 2 на Договора за при-
съединяване, настоящия акт се прилага, в слу-
чай че Договорът за създаване на Конституция
за Европа не е в сила на 1 януари 2007 г. до да-
тата на влизане в сила на Договора за създава-
не на Конституция за Европа.
Ч А С Т  П Ъ Р В А
ПРИНЦИПИ
Член 1
За целите на настоящия акт:
—изразът “Учредителни договори” означава:
a) Договорът за създаване на Европейската
общност (“Договорът за ЕО”) и Договорът за
създаване на Европейската общност за атомна
енергия (“Договорът за ЕОАЕ”), изменени и
допълнени по силата на договори или други
актове, влезли в сила преди присъединяването,
б) Договорът за Европейския съюз (“Дого-
вор за ЕС”), както е изменен или допълнен с
договори или други актове, влезли в сила преди
присъединяването;
—изразът “настоящи държави-членки” оз-
начава Кралство Белгия, Чешката република,
Кралство Дания, Федерална република Герма-
ния, Република Естония, Република Гърция,
Кралство Испания, Френската република, Ир-
ландия,  Италианската република, Република
Кипър, Република Латвия, Република Литва,
Великото херцогство Люксембург, Република
Унгария, Република Малта, Кралство Нидер-
ландия, Република Австрия, Република Полша,
Португалската република, Република Словения,
Словашката република, Република Финландия,
Кралство Швеция и Обединеното кралство
Великобритания и Северна Ирландия;
—думата “Съюзът” означава Европейския
съюз, създаден с Договора за ЕС;
—думата “Общността” означава едната или
двете общности по смисъла на тире първо, в
зависимост от случая;
—изразът “нови държави-членки” означава
Република България и Румъния;
—думата “институциите” означава институ-
циите, създадени по силата на Учредителните
договори.
Член 2
От датата на присъединяване разпоредбите
на Учредителните договори и актовете, които
са приети от институциите и от Европейската
централна банка преди присъединяването, са
задължителни за България и Румъния и се при-
лагат в тези държави при условията, предвиде-
ни в тези договори и в настоящия акт.
Член 3
1. България и Румъния се присъединяват към
решенията и споразуменията, приети от предс-
тавителите на правителствата на държавите-
членки, заседаващи в рамките на Съвета.
2. България и Румъния са в същото положе-
ние както настоящите държави-членки по от-
ношение на декларациите или резолюциите или
други позиции, приети от Европейския съвет
или от Съвета, и по отношение на тези, свър-
зани с Общността или Съюза, приети с общо
съгласие на държавите-членки; те съответно
спазват принципите и насоките, произтичащи
от тези декларации, резолюции или други пози-
ции и приемат необходимите мерки за осигуря-
ване на тяхното изпълнение.
3. България и Румъния се присъединяват към
конвенциите и протоколите, изброени в прило-
жение I. Тези конвенции и протоколи влизат в
сила по отношение на България и Румъния на
датата, определена от Съвета в решенията,
посочени в параграф 4.
4. Съветът с единодушие, по предложение
на Комисията и след консултации с Европейс-
кия парламент, извършва всички промени, не-
обходими за присъединяването към конвенци-
ите и протоколите, посочени в параграф 3, и
публикува приведения в съответствие текст в
Официален вестник на Европейския съюз.
5. България и Румъния поемат задължение-
то по отношение на посочените в параграф 3
конвенции и протоколи да въведат админист-
ративни и други разпоредби като тези, приети
до датата на присъединяването от настоящите
държави-членки или от Съвета, и да улеснят
практическото сътрудничество между институ-
циите и организациите на държавите-членки.
6. Съветът с единодушие, по предложение
на Комисията, може да допълни приложение I
с тези конвенции, споразумения и протоколи,
които са подписани преди датата на присъеди-
няване.
Член 4
1. Разпоредбите на достиженията на право-
то от Шенген, интегрирани в рамките на Евро-
пейския съюз чрез протокола, приложен към
Договора за Европейския съюз и към Договора
за създаване на Европейската общност (нари-
чан по-нататък “Протокола от Шенген”), и
актовете, които се основат на тях, или които по
друг начин са свързани с тях и са посочени в
приложение II, както и всички бъдещи такива
актове, приети преди датата на присъединява-
не, са задължителни и се прилагат в България
и Румъния от датата на присъединяване.
2. Разпоредбите на достиженията на право-
то от Шенген, интегрирани в рамките на Евро-
пейския съюз и актовете, на които се основават
или които по друг начин са свързани с тях, но
които не са посочени в параграф 1, макар и да